Diiddat

Bargovuohki - evttohus

Ráhkkaneapmi:

* Čuohpa juohke diidda guovtti sadjái (rihku ja “de” gaskka).
* Heŋge diidalihpuid feaskárii, lihkadansálii dahje olggos (nu ahte ii boađe ovdan mat diidalihpuid dat gullet oktii).

Joavkobargu:

* Guoktásiid – guoktásiid fitnet oahppit lohkamin diidalihpuid ja mannet *ruovttoluotta luohkálatnjii* čállit, maid leat lohkan (vai gártet muitit maid leat lohkan).
* Dasto ovttastahttet diidalihpuid.
* Háleštit mii diida lea ja mo ádde áiddo dáid diiddaid. Maid diiddaid leat oahppit ieža gullan?

Jus skuovat gihčet váccidettiin,

de eai leat mákson.

Jos jieŋa alde leat oaggumin ja beasahat dan vuosttaš guoli,

de it áiggo šat dan beaivvis goddit guoli.

Jos mánát duhkoraddet dolain dahje hilain,

de miesit čalmmehuvvet.

Jos ođđabeairuohta leat ollu násttit,

de šaddá buorre luomejahki.

Jos juovlaruohta ii leat givnniin ja ruittuin čáhci,

de boahtá juovlastállu dan ija ja juhká dus vara dahje don ráimmahalat.

Jos uvssa ii govčča albma láhkai iežas maŋis,

de áigu gártat boaresnieidan dahje boaresbárdnin.

Jos beana gokčá njunis ovdajulggiiguin,

de šaddet neavrresdálkkit.

Jos olmmoš ribaha nahkáriid beaivet,

de leat riggát boahtimin guossái.

Jos njuokčama gáskkestat,

de áigu gielis guossi fitnat.